मनिका बत्रा ने प्रधानमंत्री मोदी के फिटनेस चैलेंज को किया स्वीकार - Republic World
Home R Bharat R Bharat मनिका बत्रा ने प्रधानमंत्री मोदी के फिटनेस चैलेंज को किया स्वीकार
मनिका बत्रा ने प्रधानमंत्री मोदी के फिटनेस चैलेंज को किया स्वीकार
Written By Gaurav Kumar | Mumbai | Published: June 13, 2018 16:47 IST
देश की टेबल टेनिस सनसनी मनिका बत्रा ने प्रधानमंत्री नरेंद्र मोदी की फिटनेस चुनौती को स्वीकार करते हुए कहा कि वह जल्द ही अपना फिटनेस वीडियो साझा करेंगी.
मनिका अल्टीमेट टेबल टेनिस लीग में खेलने के लिए अभी पुणे में हैं. उन्होंने कहा, ‘‘मैं बड़ी खुशी के साथ यह चुनौती स्वीकार करती हूं और जल्द ही फिटनेस से जुड़ा अपना वीडियो साझा करूंगी.’’
उन्होंने कहा, ‘‘केवल खिलाड़ियों के लिए ही नहीं बल्कि सभी के लिए लंबी और स्वस्थ जिंदगी जीने के लिए फिट रहना बेहद महत्वपूर्ण है.’’ मनिका ने गोल्ड कोस्ट राष्ट्रमंडल खेलों में भारत को टीम स्पर्धा में पहला स्वर्ण पदक दिलाया था. इसके बाद उन्होंने महिला एकल में भी सोने का तमगा जीता था.
@manikabatra_TT has willfully accepted Hon'ble PM @narendramodi sir's #FitnessChallenge.
She has thanked @Ra_THORe sir for the initiative, her coach @sandeepgupta_tt & her fitness trainer @MorSubodh for the fitness she's gained in her game. pic.twitter.com/UluCpr6n9o
— IOS India (@iosindiaoff) June 13, 2018
इससे पहले दिन में PM मोदी ने ट्विटर पर अपना फिटनेस वीडियो पोस्ट किया था जिसमें वह प्रकृति के पांच तत्वों से प्रेरित होते हुए ध्यान लगाते, ट्रैक पर वॉक करते नजर आ रहे हैं. इसमें वह योग करते हुए भी दिखाई दे रहे हैं.
उन्होंने मनिका बत्रा, कर्नाटक के मुख्यमंत्री एचडी कुमारस्वामी और आईपीएस अधिकारियों, विशेषकर वे जिनकी आयु 40 वर्ष से अधिक है, को फिटनेस चुनौती दी. मोदी ने ट्वीट किया,
‘‘मुझे फिटनेस चैलेंज के लिए नामित करने में खुशी है.. भारत का गौरव और 2018 राष्ट्रमंडल खेलों में भारत के लिए सर्वाधिक पदक जीतने वालों में से एक टेबल टेनिस खिलाड़ी मणिका बत्रा.’’ खेल मंत्री राज्यवर्धन सिंह राठौड़ ने फिटनेस को महत्व देने के लिए पिछले महीने ‘‘हम फिट तो इंडिया फिट’’ अभियान शुरू किया था.
बता दें, राठौड़ ने अपने ट्वीट में भारतीय कप्तान विराट कोहली को टैग किया था. कोहली ने इसके बाद प्रधानमंत्री को फिटनेस चुनौती दी थी, जिसे उन्होंने स्वीकार कर लिया था.
लालू यादव से AIIMS में जाकर मिले राहुल गांधी, राजनीति पर की चर्चा
ट्रॉफी लेने के बाद CSK के कैप्टन धोनी ने कहा उम्र नहीं फिटनेस मायने रखती है
उपचुनाव में गोरखपुर में भाजपा और सपा के बीच कांटे की टक्कर, फूलपुर में समाजवादी पार्टी आगे
RJD के इस प्रवक्ता ने बताया लालू पर फैसले को सही, कहा- कोर्ट के फैसले पर कुछ बोलना सही नहीं